laion/Wikipedia-Exotic huggingface dataset:
Torutangid

Torutangid on tööriist, millega saab keerata torusid. Torutangide iseloomulik omadus on võimalus sama tööriista kasutada eri jämedusega torude keeramiseks. Selleks on tangide ühel aasal mutter, mille keeramisel saab muuta tangi haarade vahekaugust. Teine oluline omadus on tööriista haarade sulgemisel ja järgneval keeramisel tekkiv tugev haare, mis võimaldab keerata siledapinnalisi torusid. Torude keeramisel tuleb olla aga ettevaatlik, et ei rikutaks keeratavat toru. Sama tööriistaga saab keerata ka mutreid, polte ja lapikuid detaile. Torutangid leiutas 1888. aastal Rootsi leiutaja Johan Petter Johansson. Tema tööriist sarnaneb USAs levinud pipe wrench'i ja Suurbritannias levinud Stillson wrench'iga, aga need tööriistad ei ole detailidelt samad. Johansson on ka tellitavat võtit oluliselt täiendanud. Patent 1892. aastal. Plumber Wrench[alaline kõdulink](vaadatud 04.06.2018) Bahco: About us[alaline kõdulink](vaadatud 04.06.2018)
Hebefreenne skisofreenia

Hebefreenne skisofreenia on skisofreenia vorm, milles on juhtivateks emotsionaalsed häired; luulumõtted ja hallutsinatsioonid on episoodilised ja fragmentaarsed; käitumine on inadekvaatne ja impulsiivne ning tavaliselt maneerlik. Meeleolu on lame ja inadekvaatne, sageli kaasnevad itsitamine või enesega rahulolev, omaette naeratus või kõrk hoiak, grimassid, maneerlikkus, veiderdamine, hüpohondrilised kaebused ja stereotüüpsed fraasid. Mõttekäik on desorganiseeritud, kõne laialivalguv ja seosetu. Ilmneb isoleerumistendents ja käitumine näib olevat eesmärgita ja tundmusteta. See skisofreenia vorm algab tavaliselt 15. ja 25. eluaasta vahel ning on enamasti halva prognoosiga, kuna negatiivsed sümptomid, eriti emotsioonide tuimenemine ja tahteaktiivsuse alanemine arenevad kiiresti välja. Tavaliselt domineerivad emotsioonide, tahteelu ja mõttekäiguhäired. Hallutsinatsioonid ja luulumõtted võivad avalduda, kuid ei ole tavaliselt juhtivad. Patsiendi käitumine on iseloomulikult sihipäratu, tegevusel puudub mõtestatud eesmärk ja otstarve. Pinnapealne ja maneerne tegelemine religiooni, filosoofia või teiste abstraktsete teemadega võib süvendada raskusi patsiendi mõttekäigu jälgimisel. Skisofreenia diagnoosi üldised kriteeriumid peavad olema täidetud. Tavaliselt diagnoositakse hebefreeniat esmakordselt nooruki- või varases täiskasvanueas. Premorbiidne isiksus on sageli, kuigi mitte ilmtingimata, pelglik ja isoleeruv. Hebefreenia kindla diagnoosi püstitamiseks on tavaliselt vaja patsienti kaks-kolm kuud pidevalt jälgida, et olla kindel eespoolkirjeldatud käitumise iseärasuste püsivuses.
Kevin Schon

Kevin Dodd Schon (sündinud 7. veebruaril 1958 San Diego maakonnas Californias) on Ameerika Ühendriikide näitleja. Kevin Schon andmekogus IMDb (inglise)
Avatud standard

Avatud standard on avalikuks kasutamiseks mõeldud standard. Avatud standard on avaldatud ja kõigile kättesaadav, levitamise ja korduvkasutuse piiranguteta ja eeldab enamasti avatud süsteemide rakendamist. "avatud standard". Andmekaitse ja infoturbe leksikon. Vaadatud 02.04.2018.
Gazanfer ağa

Gazanfer ağa (... – 1603) oli veneetslasest riigimees Osmanite riigis. Gazanferi ja tema venna röövisid nooruses korsaarid. Gazanfer oli Selim II lemmikeunuhh. Ta nõustus kastreerimisega, et saada hea ametikoht sultani haaremis. Seal teenis ta ka Selimi orjatari ja hilisemat seaduslikku abikaasat Nurbanu Sultanit, kes oli tõenäoliselt samuti veneetslane. Türgi teleseriaalis "Sajandi armastus" mängib Gazanferi rolli Cavit Çetin Güner. Alessandro Barbero, Lepanto, La battaglia dei tre imperi. http://www.imdb.com/name/nm2339248/ vaadatud 02.04.2018
Leo Jaago

Leo Jaago (ka Leonhard või Leonard; 5. jaanuar 1927 Tartu – 1. detsember 2015 Uus-Lõuna-Wales, Austraalia) oli eesti päritolu Austraalia erusõjaväelane (warrant officer class two; vastab Eesti kaitseväe vanemveeblile ehk NATO OR-8). Teise maailmasõja ajal astus ta 14-aastaselt Saksa sõjaväkke. Ta võttis osa lahingutest Daugavpilsi, Tartu, Riia ja Oppelni all. Hiljem sattus ta nn Tšehhi põrgusse. Sealt pääses ta üle Elbe jõe ameeriklasteni, kelle juures oli kaks aastat sõjavangis. 1947. aastal rändas ta Saksamaalt Austraaliasse. Pidanud seal mitmesuguseid ameteid, astus ta Austraalia sõjaväkke, kus teenis kokku 25 aastat. Selle koosseisus sõdis ta Malaisias ja Vietnamis. "Marakratt. Sõdur kolmes sõjas. Emajõe lahingutest Vietnami džunglitesse". Grenader. 2015. 232 lk. ISBN 9789949512737
Harry Liivak

Harry Liivak (sünninimega Harri Liivak; 7. aprill 1920 Tartu – 17. detsember 1995 New York) oli eesti päritolu rakenduskunstnik, karikaturist ja dekoraator. Lapsepõlves elas Viljandis. II maailmasõja algul emigreerus Taani, kus õppis rakenduskunsti. Arvatavasti 1948. aastal siirdus elama Rootsi (1948?) Stockholmi Segeltorpi linnaossa. Rootsis õppis ta edasi rakenduskunsti ning töötas rakenduskunsti ja dekoratsioonide alal. Avaldas oma karikatuure Rootsi ajalehes Stockholms-Tidingen Eestlastele. 1951. aastal siirdus elama Montréali, kus töötas rakenduskunstnikuna ettevõttes Taylor Advertising Limited. 1955. aastal toimus Ameerika Ühendriikides New Yorgis rahvusvaheline reklaamifirmade näitus, millest võtsid osa ka Kanada suuremad reklaamifirmad, teiste seas Taylor Advertising Limited Harry Liivaku loodud reklaamikavanditega, mis said sellel näitusel esikoha ja auhinnaks kuldraha. Hiljem töötas Liivak Montreali Eesti Teatris dekoraatorina. Kanadas elades avaldas oma karikatuure ajalehes Vaba Eestlane. Hiljem siirdus elama Ameerika Ühendriikidesse New Yorki, kus ta ka suri. Ta oli Korp! Sakala vilistlane. Tema isa oli advokaat Henn Julius Liivak ja õde oli viiulimängija Evi Liivak Anschuetz. Vaba Eesti Sõna = Free Estonian Word : Estonian weekly, 28 aprill 1955 (lk 10)
Maardu Kunstide Kool

Maardu Kunstide Kool on huvikool Harju maakonnas Maardu linnas aadressil Keemikute 19. 1989. aastal avati Maardu Gümnaasiumis Maardu Muusikakool. Õppetööd alustati algul neljal erialal: klaver, kitarr, akordion ja bajaan. 1993. aastal asuti uude majja aadressil Keemikute 19, mis oli ehitatud 1965. aastal ühiselamuks. Esialgu tegutses kool ainult maja teisel korrusel. 1998. aastal avati kaks uut eriala: kunsti- ja balletiklass ja Maardu Muusikakool nimetati ümber Maardu Kunstide Kooliks. Kooli arenedes loodi uued aineklassid: löökriistade-, puhkpilli- ja lauluklass. Maardu Kunstide Kooli veebisait
Inna Malva

Inna Malva (sünninimi Inna Lõhmus; 9. oktoober 1927 Sonda – 18. mai 1983) oli eesti rahvatantsujuht. 1953. aastal lõpetas ta rahvatantsujuhtide kolmekuulise kursuse. Ta oli IX üldtantsupeol neiuderühma üldjuhi assistent ning X ja XI üldtantsupeol naisrühmade üldjuhi assistent. 1978 Eesti NSV teeneline kultuuritegelane 2002 Sonda aukodanik (postuumselt) Eesti rahvatantsu ajaloo kronoloogia IX tantsupidu X tantsupidu XI tantsupidu (1975) Uudised. Ida-Virumaa. Sirp, 29.11.2002
Roland Sutt

Roland Sutt (hüüdnimega Roll; sündinud 19. veebruaril 1972) on eesti trummar. Ta on mänginud ansamblites Nyrok City, Onu Bella Bänd, Vennaskond ja J.M.K.E.
Ilus Helena (operett)

"Ilus Helena" (originaalis prantsuse keeles La Belle Hélène) on Jacques Offenbachi operett (opéra bouffe) kolmes vaatuses Henri Meilhaci, Ludovic Halévy ja Peter Hacksi libretole antiikmütoloogia järgi. Esmaettekanne toimus 17. detsembril 1864 Pariisi Théâtre des Variétès. Esimesed osatäitjad olid Hortense Schneider (Hélène), José Dupuis (Pâris), Henri Couder (Agamemnon), Léa Silly (Oreste), Alexandre Guyon (Achilles), Kean-Laurent Kopp (Ménélas), Edouard Hamburger (Ajax I), M. Andof (Ajax II), Pierre-Eugène Grenier (Calchas). Dirigeeris Jacques Offenbach. Teos oli algusest peale triumfaalselt menukas. Seda mängiti järjepanu ligi 700 etendust. Operett pilkab Prantsuse teise keisririigi kurikuulsat moraalitut elu ja parodeerib Giacomo Meyerbeeri teoseid. Meyerbeer oli aga opereti esietenduse ajaks manalateele läinud. "Ilus Helena" kuulub maailma kõigi aegade kümne populaarsema ja enam esitatud opereti hulka. Viinis ja Berliinis võeti operett mängukavva mõni kuu pärast selle väljatulekut Pariisis. 1866. aastal esitati teost Peterburis, Londonis ja Budapestis ning aasta hiljem Sydneys, Chicagos ja 1871. aastal New Yorgis. Prantsusmaal on teos püsinud vahetpidamata teatrite püsirepertuaaris. Aeg-ajalt lavastatakse operetti ka Inglismaal ning Kesk- ja Põhja-Euroopas. Prantslastel on vaniljejäätise ja šokolaadisiirupi baasil valmistatud magustoit poire belle Hélène ('ilusa Helena pirn'), mis on nime saanud selle opereti järgi. Sparta kuninganna Hélène (metsosopran) Trooja kuninga poeg Pâris (tenor) kuningas Agamemnon (bass-bariton) Sparta kuningas Ménélas/Menelaos (tenor) Jupiteri ülempreester Calchas (bariton) Agamemnoni poeg Oreste (metsosopran) kuningas Achille/Achilleus (tenor) kuningas Ajax I (tenor) kuningas Ajax II (bariton) Bacchis/Bacchus (sopran) Tegevus toimub Spartas ja Nauplias vahetult enne Trooja sõda. Aasta on leinatud Adonist. Kuninganna Hélène ja tema seltsidaamid paluvad Veenust saata neile armukesi. Jumalanna teeb Hélène'ile heameelt ja otsustab korraldada Pârisele võistluse, mille auhinnaks on maailma ilusaima naise armastus. See iludus on Hélène. Kui Pâris saavutab võidu, korraldab ülempreester Calchas Hélène'i soovil asjad nii, et kuningannale tüütavaks muutunud abikaasa Ménélaos saadetakse minema. Pâris saab võimaluse kuninganna seltsis lõunat süüa. Hélène proovib Pârise vastu eriti järeleandlik olla. Koju naasnud Ménélaos leiab nad suudlemas, mille peale kihutab ta Pârise minema. Veenus on pahane, et Ménélaos käitus teisiti, kui on Spartas tavaks. Ménélaos otsib ülempreestri vahendusel Veenusega lepitust. Seda talle ka lubatakse tingimusel, et Ménélaos ja Hélène reisivad koos Cytherasse. Abielupaar asubki teele ning probleemid laabuvad. Hélène’i aaria "Amours divins" Pârise laul "Au mont Ida" Koor "O Reine, en ce jour" Hélène’i ja Pârise duett "C’est le ciel qui m’envoie" Orestese aaria "Dansons, aimons, buvons, chantons!" Orestese laul "Au cabaret du labyrinthe" Pârise laul kooriga "Et tout d’abord" Clachase, Agamemnoni ja Ménélaose tertsett "Lorsque la Grèce est un champ de carnage" Eestis on seda operetti lavastanud Estonia aastatel 1911, 1927 ja 1999 ning Vanemuine 1932. ja 1969. aastal.
Geórgios Stefanópoulos

Geórgios Stefanópoulos (kreeka Γεώργιος Στεφανόπουλος; sündinud 31. märtsil 1962 Peristeris Atika piirkonnas) on Kreeka endine kikkpoksija ja poksija. Ta võitis 1986. aastal WAKO 8. Euroopa meistrivõistlustel meeste täiskontaktses kikkpoksis kuldmedali ja tuli Euroopa meistriks. Ta osales raskekaalus (kuni 91 kg) 1984. aasta Los Angelese olümpiamängude poksivõistlustel, kuid kaotas veerandfinaalis hilisemale pronksmedalivõitjale Arnold Vanderlydele (Holland) ja jäi edasisest medaliheitlusest välja ning 1992. aasta Barcelona olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja. Ta sai raskekaalus (kuni 91 kg) hõbemedali 29. Euroopa meistrivõistlustel (Göteborg, 1991), kaotades finaalis kuldmedalivõitjale ja Euroopa meistrile Arnold Vanderlydele (Holland) ning pronksmedali 30. Euroopa meistrivõistlustel (Bursa, 1993), kaotades poolfinaalis hilisemale kuldmedalivõitjale ja Euroopa meistrile Georgi Kandelakile (Gruusia) ning jäädes edasisest medaliheitlusest välja. Ta osales raskekaalus (kuni 91 kg) 27. Euroopa meistrivõistlustel (Torino, 1987), kuid kaotas 2. ringis oma kohtumise ja jäi edasisest medaliheitlusest välja ning 31. Euroopa meistrivõistlustel (Vejle, 1996), kuid kaotas 1. ringis oma kohtumise ja jäi edasisest medaliheitlusest välja. 23. suveolümpiamängude poksivõistlus. Los Angeles 1984. Tulemused inglise keeles 25. suveolümpiamängude poksivõistlus. Barcelona 1992. Tulemused inglise keeles 29. Euroopa meistrivõistlused poksis. Göteborg 1991. Tulemused inglise keeles 30. Euroopa meistrivõistlused poksis. Bursa 1993. Tulemused inglise keeles 27. Euroopa meistrivõistlused poksis. Torino 1987. Tulemused inglise keeles 31. Euroopa meistrivõistlused poksis. Vejle 1996. Tulemused inglise keeles Geórgios Stefanópoulos veebisaidil Olympedia (inglise)
Keskkonnaajaloo keskus

Keskkonnaajaloo keskus (KAJAK) on 2011. aastal asutatud Tallinna Ülikooli ajaloo, arheoloogia ja kunstiajaloo keskuse teadusvõrgustik, mis edendab keskkonnaajaloo uurijate tegevust Eestis. Keskuse peamised uurimisteemad on toidukultuuri ajalugu, keskkonnaajalugu ja arheoloogia ning inimeste ja loomade vahelised suhted ajaloos. Keskus korraldab ettekandekoosolekuid, teaduskonverentse, seminare ja avalikke loenguid; edendab oma tegevusvaldkonnaga seotud doktoriõpet, bakalaureuse- ja magistriastme keskkonnaajaloo loengukursusi ja seminare; aitab avaldada uurimistulemusi ja allikmaterjale ning koordineerib keskkonnaajalugu tutvustavate teoste tõlkimist; osaleb rahvusvahelistes uurimisprojektides ja teeb koostööd teiste samalaadsete institutsioonidega välismaal. Keskuse rahastus on valdavalt projektipõhine. Keskus koosneb eelkõige Eestis tegutsevatest uurijatest, kes huvituvad keskkonna ja inimkultuuri koosmõjust ning nende vastastikusest toimest ajaloo vältel. Lisaks Tallinna Ülikooli ajaloo, arheoloogia ja kunstiajaloo keskuse töötajatele kuuluvad KAJAK-i koosseisu partnerliikmetena teadlased paljudest Eesti teadusasutustest. 2017. aasta alguse seisuga on KAJAK-il 40 liiget. Keskust juhib Tallinna Ülikooli humanitaarteaduste instituudi teadur Kadri Tüür. Juhatusse kuuluvad Tallinna Ülikooli ajaloo, arheoloogia ja kunstiajaloo keskuse vanemteadur Priit Raudkivi ja Rootsi kuningliku tehnikainstituudi (KTH) teadur Kati Lindström. 2015. aastal septembris ilmus keskusel koostöös ajakirjaga Horisont keskkonnaajaloo erinumber. "Keskkonnaajaloo keskuse koduleht". Originaali arhiivikoopia seisuga 3. aprill 2018. "Horisont 5/2015 keskkonnaajaloo erinumber" (PDF).
Tallinna kultuuritegu

Tallinna kultuuritegu oli tunnustusauhind, mida andis välja Tallinna Kultuuriväärtuste Amet aastatel 2005–2009. Statuudi järgi oli Tallinna kultuuritegu Tallinna kultuurielus tähelepanu äratanud sündmus, teos, loominguline saavutus või organisatoorne panus, mis paistis silma nii originaalsuse kui ka mõtteerksuse poolest ning oli uuenduslik ja linna kultuurielu rikastav. Tallinna kultuuriteo auhinda anti välja kahes kategoorias: loovisiku panuse eest Tallinna kultuuriellu ja kollektiivi panuse eest Tallinna kultuuriellu. Auhinnale võisid kandidaate esitada kõik isikud ja organisatsioonid. Auhinna saajad otsustas esimesel aastal Tallinna Kultuuriväärtuste Ameti juurde moodustatud komisjon, hiljem Tallinna Linnavalitsuse ajutine komisjon. Auhinnafond oli 100 000 krooni (u 6391 eurot), 2008. aastal 200 000 krooni (u 12 782 eurot), 2011. aastal 6000 eurot. Birgitta festival (Tallinna Filharmoonia) Marika Valk ja Valeri Petrov Eesti Arhitektide Liit Tiina Lokk Uue Maailma Festival (Mittetulundusühing Uue Maailma Selts) ja Disainiaasta (Eesti Kunstiakadeemia Disaini Innovatsioonikeskus) tantsumaraton "Made in Estonia" (mittetulundusühing Teine Tants) Peeter Jalakas muuseumiöö Helen Sildna ja Peeter Rebane Katusekino (Katusekino OÜ) Riina Roose
+1

"+1" on Liis Lemsalu teine album. Album ilmus 30. novembril 2017. Albumil on 10 eestikeelset laulu ja boonusloona tema 2017. aasta Eesti Laulu võistlusel osalenud ja seal 4. koha saavutanud "Keep Running". Albumi andis välja Sargentas OÜ. Märkus: Laulude pealkirjade ja autorite nimede allikaks on albumi buklett, laulude pikkused võivad erinevates CD-mängijates mõnevõrra erineda. Liis Lemsalu bändi koosseis: Mairo Marjamaa, Hans Kurvits, Kalle Pilli, Martti Laas, Timm Vichmann. Ewert Sundja (klahvpillid, taustvokaal) Magnus Wallin (tšello) Mairo Marjamaa (saksofon, klahvpillid) Bert Prikenfeld (klahvpillid, bass) Johannes Lõhmus (klahvpillid, taustvokaal) Kaire Vilgats (taustvokaal) Jorma Puusaag (kitarr) Kaarel Liiv (bass) Dagmar Oja (taustvokaal) Ott Lepland (vokaal, klahvpillid)
Villem Lapimaa

Villem Lapimaa (sündinud 6. detsembril 1977) on Eesti jurist, ametilt kohtunik. Ta lõpetas 1996. aastal Tallinna Reaalkooli hõbemedaliga ja 2002. aastal Tartu Ülikooli õigusteaduskonna. 21. novembril 2005 nimetas Vabariigi President Riigikohtu üldkogu ettepanekul ta esimese astme kohtunikuks. Ta asus tööle Tallinna Halduskohtusse, olles 2006–2014 halduskohtu esimees. 17. novembril 2014 nimetas Vabariigi President Riigikohtu üldkogu ettepanekul ta teise astme kohtunikuks alates 1. jaanuarist 2015. Ta töötab seniajani Tallinna Ringkonnakohtus halduskolleegiumis. 17. maist 2017 kuni 16. maini 2024 oli ta Tallinna Ringkonnakohtu esimees. Ta töötab õppejõuna Tartu Ülikoolis. Ta on olnud ad hoc kohtunik Euroopa Inimõiguste Kohtus. 2013 – Kohtu Teravaim Sulg "Eesti kohtunikud 1991–2021: biograafiline leksikon" (2023), lk 87–88. Tallinna Reaalkooli kuld- ja hõbemedaliga lõpetanud läbi aegade, Tallinna Reaalkooli koduleht, 28. jaanuar 2022. Otty Eilandt, "„Me ei ole repressiivasutus!“ Kohtunik julgustab inimesi kohtusse pöörduma". Eesti Päevaleht, 2. aprill 2018. Elektrooniline Riigi Teataja. Vabariigi Presidendi 2005 otsus nr 926 "Kohtunikuks nimetamine". Avaldamismärge: RTL 2005, 114, 1765. Elektrooniline Riigi Teataja. Vabariigi Presidendi 17.11.2014 otsus nr 529 "Kohtunikuks nimetamine". Avaldamismärge: RT III, 18.11.2014, 17. Justiitsministeeriumi koduleht (just.ee). "Tallinna ringkonnakohtu uus esimees on Villem Lapimaa". "Aumärgi "Kohtu teravaim sulg" kandidaatide esitamine" Riigi Teataja, 7. oktoober 2014
Gerhard Riedmann

Gerhard Riedmann (näitleja) (1925–2004), Austria näitleja Gerhard Riedmann (kirjanik) (1933–2003), Itaalia kirjanik
Efraín Ríos Montt

José Efraín Ríos Montt (16. juuni 1926 Huehuetenango, Guatemala – 1. aprill 2018 Guatemala, Guatemala) oli Guatemala sõjaväelane (kindral) ja poliitik. 23. märtsist 1982 kuni 8. augustini 1983 oli ta Guatemala president.
2010. aasta jalgpalli maailmameistrivõistlused

2010. aasta jalgpalli maailmameistrivõistlused olid XIX maailmameistrivõistlused jalgpallis. Need toimusid 11. juunist kuni 11. juulini 2010 Lõuna-Aafrika Vabariigis. 17. märtsil 2006 FIFA kinnitas lõplikult MM-i võistluspaigad . Durban Port Elizabeth Rustenburg Nelspruit Pretoria Bloemfontein Johannesburg Kaplinn Polokwane Lõuna-Aafrika Vabariik v Mehhiko Uruguay v Prantsusmaa Lõuna-Aafrika Vabariik v Uruguay Prantsusmaa v Mehhiko Mehhiko v Uruguay Prantsusmaa v Lõuna-Aafrika Vabariik Lõuna-Korea v Kreeka Argentina v Nigeeria Argentina v Lõuna-Korea Kreeka v Nigeeria Nigeeria v Lõuna-Korea Kreeka v Argentina Inglismaa v Ameerika Ühendriigid Alžeeria v Sloveenia Sloveenia v Ameerika Ühendriigid Inglismaa v Alžeeria Sloveenia v Inglismaa Ameerika Ühendriigid v Alžeeria Serbia v Ghana Saksamaa v Austraalia Saksamaa v Serbia Ghana v Austraalia Ghana v Saksamaa Austraalia v Serbia Holland v Taani Jaapan v Kamerun Holland v Jaapan Kamerun v Taani Taani v Jaapan Kamerun v Holland Itaalia v Paraguay Uus-Meremaa v Slovakkia Slovakkia v Paraguay Itaalia v Uus-Meremaa Slovakkia v Itaalia Paraguay v Uus-Meremaa Elevandiluurannik v Portugal Brasiilia v Põhja-Korea Brasiilia v Elevandiluurannik Portugal v Põhja-Korea Portugal v Brasiilia Põhja-Korea v Elevandiluurannik Honduras v Tšiili Hispaania v Šveits Tšiili v Šveits Hispaania v Honduras Tšiili v Hispaania Šveits v Honduras Uruguay v Lõuna-Korea Ameerika Ühendriigid v Ghana Saksamaa v Inglismaa Argentina v Mehhiko Holland v Slovakkia Brasiilia v Tšiili Paraguay v Jaapan Hispaania v Portugal Holland v Brasiilia Uruguay v Ghana Argentina v Saksamaa Paraguay v Hispaania Uruguay v Holland Saksamaa v Hispaania Uruguay v Saksamaa Holland v Hispaania 2010. aasta jalgpalli MM-i ametlik maskott oli Zakumi. ZA tähendab Lõuna-Aafrikat ja kumi tähendab paljudes LAV-i keeltes '10'. Zakumi on kollast ja rohelist värvi. Ametlik pall 2010. aasta MM-il oli Adidase toodetud Jabulani, mille nimi tähendab suulu keeles "toob rõõmu kõigile". Pallil on 11 värvi – täpselt sama palju on ametlikke keeli LAV-s ning sama palju on korraga ühe meeskonna mängijaid platsil. Oma eelkäijatest ehituselt erinev pall on pälvinud ohtralt kriitikat ning selle käitumist on nimetatud ettearvamatuks. Vuvuzelad Hispaania koondis võidukarikaga 2010. aasta jalgpalli maailmameistrivõistluste meeskonnad FIFA World Cup Stadiums "Coca-Cola World Ranking (Seisuga 15.okt. 2009)". Originaali arhiivikoopia seisuga 24. detsember 2018. Vaadatud 28. oktoobril 2009. "Capello: Jabulani on halvim pall MMi ajaloos" Postimees, 17. juuni 2010 Siim Sepp: "Kas jalgpallurite kriitika uue palli kohta on põhjendatud?" Novaator, 10. juuni 2010 Koduleht MM 2010 Lõuna-Aafrika Vabariik
Söe arboreetum

Söe arboreetum on arboreetum Jõgeva maakonnas Jõgeva vallas Tõrve ja Kassivere külas. Ala pindala on 114,6 ha. Ala on kaitse alla võetud. Söe arboreetum keskkonnaportaalis (vaadatud 03.04.2018) Söe arboreetum keskkonnaportaalis
Matsi dendraarium

Matsi dendraarium on dendraarium Harju maakonnas Anija vallas Kehra külas Matsi talu juures. Dendraariumi pindala on 1,7 ha. Dendraarium on kaitse alla võetud alates 1989. Dendraarium rajati 1965. Matsi dendraarium keskkonnaportaalis (vaadatud 03.04.2018) Matsi dendraarium keskkonnaportaalis
Jänese matkarada

Jänese matkarada on Tartu vallas asuv matkarada, mis kulgeb osalt mööda Emajõge. Rada rajati 2000. aastate algul. Raja tegemine maksis 1,2 miljonit krooni. https://menu.err.ee/267628/tartu-sai-juurde-uue-loodusraja (vaadatud 03.04.2018) https://menu.err.ee/267628/tartu-sai-juurde-uue-loodusraja https://tartu.postimees.ee/3288799/hooldamata-janese-matkarajal-sai-mees-vigastada
Kiideva–Puise matkarada

Kiideva-Puise matkarada on matkarada Lääne maakonnas Kiideva ja Puise küla vahel Matsalu lahe põhjakaldal. Rada on 3,4 km pikk. Matkaraja teele jääb muu hulgas Lõpre tamm. https://www.puhkaeestis.ee/et/kiideva-puise-matkarada (vaadatud 03.04.2018) https://menu.err.ee/267628/tartu-sai-juurde-uue-loodusraja https://tartu.postimees.ee/3288799/hooldamata-janese-matkarajal-sai-mees-vigastada
Aaron Spelling

Aaron Spelling (22. aprill 1923 Dallas Texas – 23. juuni 2006 Los Angeles California) oli USA teleprodutsent, populaarsete teleseriaalide "Melrose Place", "Charlie inglid", "Beverly Hills 90210" ja "Dünastia" tootja. Guinnessi rekordite raamatu andmetel on Spelling olnud ajaloo kõige viljakam teleprodutsent. Produtsendina on ta kaasa löönud üle 200 telefilmi ja -sarja tootmisel. Spellingi toodetud telesarjade hulka kuuluvad "Starsky and Hutch", "Family", "Hotel", "Daniel Boone", "The Rookies", "Charlie inglid", "Lembelaev", "Vega$", "Hart to Hart", "Dünastia", "The Colbys", "T.J. Hooker", "Nightingales", "Beverly Hills 90210", "Melrose Place", "Kindred: The Embraced", "7th Heaven" ja "Võluvägi" Aaron Spelling oli kaks korda abielus. Aastal 1953 abiellus ta näitleja Carolyn Jonesiga ja aastal 1968 Carol Jean Mareriga (Candy Spelling). Viimasega oli tal kaks last, tütar Victoria Davey Spelling (Tori Spelling) ja poeg Randy Spelling. Mõlemad lapsed mängisid ka tema loodud sarjades. Tori mängis seriaalis "Beverly Hills 90210" ja Randy sarjas "Sunset Beach". Aaron Spellingist Internet Movie Database (IMDb)
Kudjape–Upa loodusrada

Kudjape–Upa loodusrada on loodusrada Saare maakonnas Kudjape asulas. Rada algab Kudjape kalmistu juurest. Rada on 5 km pikk. Rada kulgeb läbi laialehise metsa ja loomänniku. https://www.puhkaeestis.ee/et/kudjape-upa-loodusrada (vaadatud 03.04.2018)
Penijõe matkarada

Penijõe matkarada on matkarada Pärnu maakonnas Lääneranna vallas Penijõe küla juures. Matkarada jääb Matsalu rahvuspargi alale. Raja pikkus on 3,2–7 km. Rada kulgeb mööda roostikke ja niite. Rajal asub 8 m kõrgune vaatetorn. http://loodusegakoos.ee/kuhuminna/rahvuspargid/matsalu-rahvuspark/1238 (vaadatud 03.04.2018)
999

999. aasta Sajandid: 9. sajand - 10. sajand - 11. sajand Aastakümned: 940. aastad 950. aastad 960. aastad 970. aastad 980. aastad - 990. aastad - 1000. aastad 1010. aastad 1020. aastad 1030. aastad 1040. aastad Aastad: 994 995 996 997 998 - 999 - 1000 1001 1002 1003 1004 ... ... 18. veebruar – Gregorius V, paavst